recursal/SuperWikiNEXT-32B huggingface dataset:
**Солнок** (унгарски: *Szolnok*, романски *Solnoca*) е главниот административен центар на округот Јас-Наѓкун-Солнок во унгарскиот регион на Големата северна котлина, средна Унгарија.

Географија
----------

Солнок се наоѓа во средниот дел на Унгарија. Од престолнината на државата Будимпешта градпт е оддалечен 110 километри источно. Со Будимпешта е поврзан со добри сообраќајни врски.

Солнок е сместен во источниот дел на средната Панонска низина, на реката Тиса. Тоа е и единствениот унгарски град сместен на оваа река, која некогаш била многу пловна.

Историја
--------

Римокатоличка црква во Солнок.
Подрачјето на Солнок било населено уште во античко време. Пред доаѓањето на Унгарците на овие простори живееле Келтите, Словените и Аварите. Во 10 век во градот доаѓаат Унгарците и таму ги затекнуваат словенските племиња кои се занимавале со земјоделство.

Градот официјално за првпат бил споменат во 1075 година. Градот набрзо и станал месно средиште. Но, со нападите на Монголите во 13 век градот целосно опустел. Кралот Бела IV повторно го населил ова подрачје, но во тоа време Солнок имал статус на село.

Брзиот развој на населбата започнува со отоманските освојувања во Панонската низина, затоа што Турците во тоа време (1550) на ова место направиле тврдина околу кое имало градби со ориентален стил (џамија, минаре, турски бањи).

Се ова исчезнало од како градот стигнал во рацете на Хабсбурговците во 1685 година, а во Ракоциевиот бунт градов бил повторно уништен и тоа во првата половина на XVIII век. Повторната изградба на градот се случува кон крајот на векот.

19-от век на градот му донел и подигања, но и падови. Сообраќајот нагло зајакнал, а најмногу речниот на реката Тиса. Во 1847 пристигнала и железнацата. Но веќе следната година градот бил зафатен од Унгарската револуција 1848/49, каде што една од битките се одиграла во Солнок. Градот повторно настрадал, но пак бил подигнат во 1879 година. Во него живееле 16.000 луѓе - Унгарци, Германци и Евреи.

Градот значително бил уништен и во двете светски војни, а во 1944 година доживеал и тешко бомбардирање. После Втората светска војна во градот повторно започнува нагла индустријализација. Градот станува и бањски, благодарејќи на откриените термални извори. Во 1990 градот официјално ги добил градските права и бил прогласен за град.

Сообраќај
---------

Солнок е важна сообраќајна точка на Тиса. Тој е втор најзначаен железнички јазол во Унгарија.

Туристички атракции
-------------------

* Музеј на унгарското воздухопловство
* Бања
* Музеј на Јован Дамјановиќ

Надворешни врски
----------------

* Официјално мрежно место Архивирано на 11 април 2013 г. (мађ. енг. и нем.)
* Панорами на Солнок
* Музејот на унгарското воздухопловство

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 159456646
* LCCN: n81071627
* GND: 4106482-3
* NKC: ge614900

 |

 |
*Соломонов суд* од Никола Пусен, 1649
**Соломонов суд** е библиска приказна, во 1 Цареви 3:16-28, каде две проститутки доаѓаат кај цар Соломон и му носат едно машко бебе. Тие живеат заедно и секоја од нив тврди дека му е мајка. Жените велат е дека една ноќ, откога на секоја од нив ѝ се родило дете, другата жена се разбудила и сфатила дека си го угушила детето додека спиела. Во очај и љубомора жената го земала мртвото дете и го заменила со живото дете на другата жена. Утрото жената се разбудила покрај мртво бебе, но веднаш сфатила дека не е неизиното, туку на другата жена. 

По извесно размислување, царот Соломон наредил да му се донесе меч. Рекол дека има само едно праведно решение: живото бебе мора да се расцепи на две половини за да се подели подеднакво на двете жени. Кога ја чула оваа страшна пресуда, вистинската мајка извикала: „Ах, господару! Детето нека ѝ биде дадено нејзе, само немојте да го убиете!" На тоа лажливата жена извикала: „Нека не биде ни мое ни твое: пресечете го!". Соломон веднаш ѝ го дал бебето на вистинската мајка, воочувајќи го инстинктот на вистинската мајка да си го заштити чедото, и дека лажливата жена го барала само од љубомора.

Поврзано
--------

* Соломон

Наводи
------

* Македонска Библија[*мртва врска*]
**Сојуз на комунистичката младина на Југославија** (Савез комунистичке омладине Југослсвије, **СКОЈ**) со кратенката **СКМЈ** е младинска организација на Југословенска комунистичка партија од 1919 до 1948 година. Иако беше забранет две години по основањето и во разни периоди, неговите водачи беа прогонувани, организацијата остана влијателна меѓу младите револуционери во Кралството Југославија, а подоцна стана главен организатор на партизански отпор против силите на Оската и локалните сили за соработка. По Втората светска војна, СКОЈ стана дел од пошироката организација на младите од Југославија, наречена Народна младина на Југославија, која подоцна стана Унија на социјалистичката младина на Југославија.

Историја
--------

СКОЈ е основано во Загреб на 10 октомври 1919 година како политичка организација на револуционерната младина, проследено со политиката на Партијата на социјалистичките работници на Југославија (комунистите).

Формирани се регионални комитети, кои се распуштија во 1920 година. Во 1921 година, организацијата беше забранета заедно со партијата, која во меѓувреме веќе беше преименувана во Југословенска комунистичка партија. Два конгреса беа тајно одржани во 20-тите години на минатиот век, Вториот Конгрес во јуни 1923 година и третиот Конгрес во јуни 1926 година. СКОЈ станува составен дел на Комунистичкиот интернационалец на младите. Регионалните комитети беа обновени во 1939 година. Организацијата вклучува многу млади луѓе од Вардарска Македонија под влијание на комунистичките идеи и вклучени во комунистичкото герилско движење.

Наводи
------

1. ↑  Dušan Plenča (1969). *Omladinski pokret Jugoslavije 1919-1969*. Mladost.
2. ↑  Vojo Pekić (1959). *Savez komunističke omladine Jugoslavije između dva rata (1919-1941)*. Izdanje Komisije za istorijat omladinskog pokreta CK NO Jugoslavije.
3. ↑  Đorde Stanković (1970). *Komunistička partija i Savez komunističke omladine Jugoslavije na Beogradskom univerzitetu 1929-1941*. Univerzitetski odbor za proslavu 50 godina SKJ i SKOJ.
„**Солсберската катедрала од ливадите**" (англиски: *Salisbury Cathedral from the Meadows*) е слика од уметникот Џон Констабл насликана во 1829, една година по смртта на неговата сопруга. Подоцна тој кон сликата додал и стихови од делото „Годишните времиња" од поетот Џејмс Томсон (XVIII век) кои го разоткриваат значењето на сликата: дека виножитото е симбол на надежта по бурата следејќи по смртта на младата Амелија во рацете на нејзинот љубовник Келадон. 

Оваа слика претставува личен израз на турбулентните чувства и променливите умствени состојби на сликарот. Некои ја имаат толкувано сликата и на политички начин, едно од кои толкувања е судирот на природата и индустријализацијата претставен преку судирот на елементите.

Некои симболи во сликата:

* Надгробен споменик: симбол на смртта
* Јасен: симбол на животот
* Црква: симбол на вербата и воскресот
* Виножито: симбол на обновен оптимизам

  


|  |  |
| --- | --- |
|  | *Оваа статија за уметничка слика е никулец. Можете да помогнете со тоа што ќе ја проширите.* |
Мапа на состојбите на јаглерод диоксид со оски на притисок-температура.
**Суперкритична течност** (**СКТ**) е било која супстанца на температура и притисок над нејзината критична точка, каде не се разликуваат посебни течна и гасовита состојба. Таа може да ефузира низ цврсти тела како гас и да раствори материја како течност. Близу критичната точка, мали промени во притисокот и температурата придонесуваат до големи промени во густината на суперкритичната течност, па многу нејзини својства може лесно да се подесат. Понекогаш многу компресираните течности, кога притисокот е над критичната точка, но температурата е субкритична, исто така се нарекуваат суперкритични течности.

Суперкритичните течности природно се наоѓаат во атмосферите на гасовитите џинови Јупитер и Сатурн, а веројатно и во тие на ледените џинови Уран и Нептун. Многу индустриски и лабораториски процеси ги користат како замена за органски растворувачи. Јаглерод диоксид и вода се најчесто користените суперкритични течности во процеси како декафеинезација и производство на електрична енергија.

Наводи
------

1. ↑  Strong, Steven E.; Shi, Liang; Skinner, J. L. (2018-08-28). „Percolation in supercritical water: Do the Widom and percolation lines coincide?". *The Journal of Chemical Physics*. **149** (8): 084504. doi:10.1063/1.5042556. ISSN 0021-9606.
2. ↑  Raju, Muralikrishna; Banuti, Daniel T.; Ma, Peter C.; Ihme, Matthias (2017-06-08). „Widom Lines in Binary Mixtures of Supercritical Fluids". *Scientific Reports* (англиски). **7** (1): 1–10. doi:10.1038/s41598-017-03334-3. ISSN 2045-2322.
3. ↑  Kuvendziev, Stefan; Lisichkov, Kiril; Zeković, Zoran; Marinkovski, Mirko (2014-08-01). „Artificial neural network modelling of supercritical fluid CO2 extraction of polyunsaturated fatty acids from common carp (Cyprinus carpio L.) viscera". *The Journal of Supercritical Fluids* (англиски). **92**: 242–248. doi:10.1016/j.supflu.2014.06.007. ISSN 0896-8446.
4. ↑  Hofmeister, J.; Waata, C.; Starflinger, J.; Schulenberg, T.; Laurien, E. (2007-08-01). „Fuel assembly design study for a reactor with supercritical water". *Nuclear Engineering and Design* (англиски). **237** (14): 1513–1521. doi:10.1016/j.nucengdes.2007.01.008. ISSN 0029-5493.
**Сушење на дрвото** е систем од методи и техники за отстранување на непотребната вода (влага) од дрвото. Намалувањето на водата во дрвото се изведува со сушење. За сушење на масивното дрво се користат следниве начини:

* сушење без доведување топлина и
* сушење со доведување топлина (вештачко топлинско сушење).

Во првата група влегуваат: природното (атмосферско), механичкото и биолошкото сушење.

Во втората група влегуваат: конвективното и контактното сушење, сушењето со зрачење, со прегреана водена пареа, со високочестотна електрична енергија, во вакуум, со хидрофобни течности, со сончева енергија и со хемиски средства.

Најголема практична примена имаат природното сушење (на отворен простор, под стреи или комбинација од двете) и конвективниот метод (сушење во специјални објекти – сушилници). Покрај сушењето на масивното дрво, постојат методи и техники за сушење на фурнири и дрвени иверки. Сушењето на фурнирите се врши по вештачки пат во сушилници (кај некои сечени фурнири и по природен пат), додека сушењето на дрвените иверки се врши само по вештачки пат.

Извор
-----

Македонска Енциклопедија, проф. д-р Борче Илиев, Шумарски факултет, Скопје, *Сушење на дрвото* стр. 1460-1461, МАНУ, Скопје, 2009.
**Социјална фобија** - анксиозно нарушување што се манифестира како непријатност од присуство на други луѓе, било да се поединци или група луѓе.

Манифестирање
-------------

Социјалната фобија е еден од најчестите типови анксиозност. Притоа, поединецот чувствува страв од можноста да се биде посрамотен или понижен во ситуации каде е изложен на погледите на други луѓе. Овој страв е поголем од вообичаената трема која се јавува кај повеќето луѓе при јавни настапи. Кај социјалната фобија, стравот се изразува како: страв од поцрвенување, страв дека некој нè набљудува додека работиме, страв од започнување разговор, страв од учество во мали групи, страв од разговор со некој авторитет, страв од љубовни состаноци, страв од одење на забави, страв од потпишување документи итн.
  

Кај социјалната фобија се присутни два вида негативни мисли: дека ќе погрешиме и дека другите ќе го видат тоа. Исто така, луѓето кои страдаат од социјална фобија премногу се оптоварени со мислењето на другите. Социјалната фобија се развива уште во раната адолесценција. Професионалната помош опфаќа постојана когнитивно-бихејвиорална терапија, со помош на следниве техники: релаксација, излагање и бихејвиорални експерименти. Исто така, терапијата може да вклучи и обука на социјални вештини и асертивност.

Наводи
------

1. ↑  Тина Темелковска, „Има чаре за социјалната фобија", *Здравје*, понеделник, 20 октомври 2014, стр. 19.

Надворешни врски
----------------
|  |  |  |  |
| --- | --- | --- | --- |
| 

| * п
* р
* у
Српска кампања |
| --- |
|  |
| 
* **Прва австроунгарска офанзива**

* + Цер
	+ Срем
	+ Босна

* **Втора австроунгарска офанзива**

* + Дрина
	+ Гучево
	+ Мачков камен
	+ Гласинац

* **Трета австроунгарска офанзива**

* + Смедерево
	+ Колубара

* **Епидемија на тифус**

* **Тројна инвазија на Србија**

* + Белград
	+ Морава
	+ Овче Поле
	+ Криволак
	+ Косово
	+ Чемeрно
	+ Мојковац
	+ Албанија

* **Топличко востание**

* **Македонски фронт**

* + Горничево
	+ Кајмакчалан
	+ Црна река
	+ Добро Поле
	+ Дојран
	+ Солунско примирје
	+ Ниш

 |

 |

**Овчеполска операција** или **битка на Овче Поле** — операција на бугарската армија која се одвила помеѓу 14 октомври 1915 до 15 ноември 1915 година како дел од српската кампања во Првата светска војна. Неговата цел била да ја искористи долината на реката Вардар и да ја пресече значајната железничка пруга што го поврзува Скопје со Солун за да се спречи повторното враќање и зајакнување на српската армија од страна на Сојузничките сили. Бугарските сили се состоеле од Втората армија (3-та балканска пешадиска дивизија, 7-та Рилска дивизија и коњска дивизија) под команда на генерал-полковник Георги Тодоров.

Српски воени заробеници
Главниот судир се одвил во Куманово, каде што бугарската 3-та и 7-та дивизија лесно ја победиле бројната српска војска. Третиот ден, исто така, напредувала и бугарската дивизија, победувајќи го српскиот контра-напад и стигнувајќи до градот Велес и Вардар. Со овој успех целта била постигната. Додека се бореле против Србите, Бугарите ги победиле двете француски одреди во Битката кај Криволак и конечно го прекинале патот меѓу Србите и сојузниците, што резултирало со паѓање на Србија по Косовската офанзива во 1915 година.

Наводи
------

1. 1 2  "Българската армия в Световната война 1915-1918",Том III (1938), page 5
**ФК Дарби Каунти** е професионален фудбалски клуб од Дарби, грофовијата Дарбишир, Англија. Моментално се натпреварува во Чемпионшип лигата, вториот ранг на англискиот фудбал.

Клубот е основан во 1875 година, како *Крикет клуб Дарбишир Каунти*. Од 1997 година својте домашни натпревари ги игра на стадионот Прајд Парк.

Исто така, Дарби бил еден од основачите на Првата дивизија во 1888 година. Најуспешниот период во историјата на клубот биле 70-тите години на 20. век, кога освоиле две титули првак на Англија (1972, 1975) и имале четири настапи во европските натпреварувања, каде најголемиот успех го забележале во Европскиот Куп на шампионите во сезоната 1972-1973. Исто така клубот го освоил еднаш и ФА Купот во 1946 година.

За последен пат настапувале во Премиер лигата во сезоната 2007-2008, кога завршиле како последни на табелата и влегле во историјата како клуб со најмалку освоени бодови во една премиерлигашка сезона.

Надворешни врски
----------------

* Официјална страна
* Дарби Каунти на Soccerbase

Наводи
------

1. ↑  
	*

|  |  |  |  |  |
| --- | --- | --- | --- | --- |
| 

| * п
* р
* у
Англија Фудбалска лига Чемпионшип 2021-2022 |
| --- |
|  |
| 
Барнсли Барнсли • 
Бирмингем Сити Бирмингем Сити •
Блекбурн Роверс Блекбурн Роверс • 
Блекпул Блекпул • 
Борнмут Борнмут • 
Бристол Сити Бристол Сити • 
Вест Бромвич Албион Вест Бромвич Албион • 
Дарби Каунти Дарби Каунти • 
Кардиф Сити Кардиф Сити • 
Квинс Парк Ренџерс Квинс Парк Ренџерс • 
Ковентри Ковентри Сити • 
Лутон Таун Лутон Таун • 
Мидлсбро Мидлсбро •
Милвол Милвол •
Нотингем Форест Нотингем Форест •
Питерборо Јунајтед Питерборо Јунајтед • 
Престон Престон • 
Рединг Рединг • 
Свонзи Сити Свонзи Сити • 
Стоук Сити Стоук Сити • 
Фулам Фулам • 
Хадерсфилд Хадерсфилд Таун • 
Хал Сити Хал Сити • 
Шефилд Јунајтед Шефилд Јунајтед • 
 | righ |

 |
**Сојуз на македонските организации** (бугарски: *Съюз на македонските организации*) — непартиска организација на наследници на македонски емигранти во Бугарија која цели да ги возобнови македонските братства според примерот на Сојузот на македонските емигрантски организации кој постои до 1950-тите години. Организацијата е основана како **ВМРО–СМО** (**Внатрешна македонска револуционерна организација – Сојуз на македонските организации**) на 7 јуни 1998 година во Софија од дејци на ВМРО–СМД, предводени од Христо Матов и Иван Татарчев, како и дејци на друштвата „Браќа Миладиновци" од Софија, „Иван Михајлов" од Гоце Делчев, „Парашкев Цветков" од Плевен и фондацијата „Иван Михајлов". Организацијата си ги поставува истите цели како и ВМРО–СМД: „чување на родовскиот корен и националниот идентитет на македонските Бугари, борба против македонизмот и србокомунизмот". Дејците на ВМРО–СМО се незадоволни од постепено политизирање на ВМРО–СМД, лошо стопанисување на имотите на организацијата и возобновување на старите македонски друштва. Тие се спротивставуваат на раководството на ВМРО–СМД — Красимир Каракачанов, Анатолиј Величков, Валентин Китанов и други — кое пак ја обвинува ВМРО–СМО за обид за присвојување на имотите на братствата.

Наводи
------

1. ↑  „ВМРО - Съюз на македонските организации". Архивирано од изворникот на 8 јануари 2011. Посетено на 22 август 2011.

Надворешни врски
----------------

* Блог на Сојузот на македонските организации
Саем на книгата во Улан Батор
Читателите што проверуваат книги на саемот за книги
За време на саемот на книгата се одржува и продажба и размена на стари книги.
Читателите што проверуваат книги на саемот за книги
Читателите што проверуваат книги на саемот за книги
Саемот на книгите во Улан Батор се организира секоја година во мај за време на пролетта и во септември за време на есента. На овој настан учествуваат повеќе од 300 автори и повеќе од 120 издавачки куќи и сродни организации. Овој настан е во организација на одделот за култура во градот и Министерството за образование. Овој саем на книги им овозможува на читателите да се запознаат со најновите книги, да се сретнат со авторите и да присуствуваат на нивните разговори за книги, да се вмрежат и да ги прошират своите културни искуства од книгите.

Наводи
------

1. ↑  „Се отвори Саемот на книгите во Улан Батор 2019 година". Архивирано од изворникот на 2019-10-06. Посетено на 2019-10-06.
2. ↑  На плоштадот Сухабатар беше отворен саемот за книги во Улан батoр
3. ↑  „Саемот на книгите во Улан Батор" што ќе се слави на плоштадот Чингис
**ФК Илинден** е македонски фудбалски клуб од село Болно, Општина Ресен.

Историја
--------

Фудбалската топка во село Болно за првпат почна да се тркала пред почетокот на вторaта Светска Војна. Во почетокот во играњето не се почитуваа правилата на фудбалскста игра.
Во тие години е формирано спорско друштво со организатор Мите Богоевски, преку спортот се имало за цел да се разбуди националната свест и да има поголемо другарување како во самото село Болно така и пошироко, во оклолните села.

Како први кои придонесоа за целосна афирмација на фудбалот во селото се: Спасе Богоевски- Моша, Славе Ристевски, Драгомир Суклевски, Симо Апостоловски, Александар Таланчевски... (прва генерацијан на фудбалери во почетокот на 40-те). А по ослобудувањето: Танче Суклевски, Гоше Богоевски, Сотир Богоевски, Лубин Богоевски, Кире Милевски, Христо Павлевски, (голман) Ване Наумовски, Таше Ристевки голман, кој со само 15 години кој настапуваше за екипата на село Болно. Во 60-те год. екипата беше составена од: Владе Савевски, Кицо Савевски, Дорче Савески, Кире Источки, Кире Боримечковски.... Подоцна кон 70-те год.: Дорче Таневски, Кире Поповски, Борче Источки...

По ослоборувањето екипата го носеше името на народниот херој Мите Богоевски, односно ФК Мите Богоевски. Во 80-те год. се пререгистрира како ФК Болно, а од 2004 година како ФК Илинден-2, поради тоа што веќе постоеше клуб со име Илинден во ОФС Ресен.

Екипата на Илинден настапува на теренот Грбавица, кој е изграден 1983/84 година.
**Владимир Тодоровиќ** (роден на 7 јануари 1957

 во Пирот), дипломиран градежен инженер, деловен човек, македонски јавен работник и добротвор од српско етничко потекло.

Животопис
---------

Владимир Тодоровиќ во Скопје го завршува основното образование; матурира во ГУЦ „Здравко Цветковски" (1976), а на Градежниот факултет на Универзитетот „Св. Кирил и Методиј" дипломира во 1983 година. По дипломирањето, до 1990 година работи во Проектантското биро „Хидроелетропроект" во Скопје каде што се искажува како стручњак при проектирањето на значајните главни проекти: хидроцентралата Козјак, Бошков Мост, Луковополе и др.

Од 1990 година влегува во светот на бизнисот, втемелувајќи своја фирма која набргу станува една од најуспешните македонски компании со водечки синџир од 35 маркети низ цела Македонија и со речиси 1000 вработени, за што му е доделена престижната републичка Награда за општествено најодговорна компанија во државата.

Во 2009 година е избран за градоначалник на Општина Центар Скопје.

Владимир Тодоровиќ бил претседател на Трговската комора од 2005 до 2007 година, а сега е член на Управниот одбор на Сојузот на стопанските комори на Македонија. Член е на Ротари-клубот Скопје, чиј претседател бил во текот на 2005-2006 година. На свеченоста на одбележувањето на стогодишнината на Ротаријанството во светот, што се оджа во Чикаго, учествувал како единстевн претставник од Република Македонија. Голем придонес има дадено и на полето на развојот на спортот во Македонија, инвестирајќи во скопскиот ракометен клуб „Пролет".

Споменикот на Мајка Тереза во Пула
На трагата на настојувањата што посилно да се истакне македонското културно-историско наследство, незаобиколен е и голем и ангажманот на Тодоровиќ во обмислувањето и реализацијата на новиот градски центар на Скопје и на неговото збогатување со комплексот монументални споменици посветени на македонските историски личности и појави.

Во општествените кругови и во пошироката јавност Владимир Тодоровиќ е познат и по своето човекољубие и по готовноста лично да им помага на оние на кои им е потребна помош. Во таа смисла, негов нескриен благороден пример е Мајка Тереза, чија претставителна бронзена скулптура, дело на академикот Томе Серафимовски, како личен подарок на Тодоровиќ на градот Пула, во 2010 година е поставена пред познатата пулска црква Госпа од Мора (Богородица Морска).

За особени заслуги во афирмацијата и развивањето на јазикот на прифаќање на различности, разбирање и соживот меѓу народите, Македонскиот културен форум од Пула во 2011 година на Владимир Тодоровиќ му го додели меѓународното општетсвено признание „Повелба за соживот".

Наводи
------

1. ↑  Србин из Македоније улаже у хотел b92.net
2. ↑  Видео на YouTube
**Битката кај Фалерон** се водела помеѓу Грците и Османлиите и претставува дел од Грчката војна за независност. Битката се одвила на 24 април 1827 година. Грчките сили биле ставени под опсада во внатрешноста на акрополот во Атина, од страна на Мехмед Решид Паша. Грчките револуционери очајно се обидувале да ја разбијат опсадата на Османлиите.

Англискиот лорд Томас Кохрејн и Ричард биле команданти на Грците. Грчките револуционери броеле околу 3.000 војници. Планот на Грците бил да ја пробијат опсадата и по можност да се побара помош од Пиреја. Мехмед Решид Паша сепак бил запознаен со планот на револуционерите. Грчките револуционери биле нападнати од страна на османлиската коњаница. Грците изгубиле околу 2.000 војници. Неколку војници биле пренесени кон брегот под придружба на француската војска. По овој пораз, единствено Мани останал во рацете на револуционерите, како место кое излегува на брегот. Подоцна, истата година, Руската Империја, Франција и Велика Британија ја уништиле турската флота во Битката кај Наварино.

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |


|  |  |  |  |
| --- | --- | --- | --- |
| 

| * п
* р
* у
Грчка војна за независност |
| --- |
|  |
| **Избувнување на востанието (1821)**
* Влашко востание
* Аламана
* Гравија
* Валтетси
* Долијана
* Драгашани
* Скулени
* Василика
* Триполи

---

**1822–1824**
* Хиос
* Пета
* Дервенакија
* I Мисолонги
* Крпеница
* II Мисолонги
* Псара
* Самос
* Геронтас

---

**Грчка граѓанска војна (1824-1825)**

---

**Египетска интервенција (1825–1826)**
* Сфактерија
* Манијаки
* Лерна
* III Мисолонги
* Мани
* Арашова
* Каматеро
* Фалерон

---

**Интервенција на големите сили (1827–1829)**
* Наварино
* Петра
 |

 |
**Садик Садику** (албански:*Sadik Sadiku*; Пирок, тетовско, 25 февруари 1930

) — македонски просветен и политички деец.

Животопис
---------

Садику е роден во тетовското село Пирок на 25 февруари 1930 година. Завршил гимназија и апсолвирал на Филозофскиот факултет во Скопје во 1970 година. Бил учител и наставник во основно училиште и во гимназија и референт за професионална ориентација во Заводот за вработување во Гостивар. Бил член на Извршниот одбор на Општинската конференција на ССРНМ, член на Претседателството на Општинскиот синдикален совет, претседател на Општинската конференција на СКМ во Гостивар, пратеник и претседател на Административната
комисија на Собранието на СРМ и член на ЦК на СКМ на кој бил избран на Петтиот конгрес.

Наводи
------

1. ↑  *Македонска енциклопедија*. **II** (прво. изд.). Скопје: МАНУ. ISBN 978-608-203-024-2 Проверете ја вредноста `|isbn=`: checksum (help).
**Владимир Филиповиќ** (роден на 28 јули 1985 година во Лесковац) е професионален кошаркар од Србија кој игра на позиција бек. Филиповиќ е моментален играч во Књажевац 1950 клуб кој се натпреварува во Првата регионална кошарска лига на Србија односно Трета српска Лига.

Професионална кариера
---------------------

Владимир Филиповиќ започнал да тренира кошарка од свои 11 години во родниот град Лесковац. Со јуниорската екипа на Здравље – Лесковац, каде што ја носел и капитенската лента, остварува одлични резултати. Во 1999 година, го освоиле турнирот на пионери и се закитиле со златен медал. Со оваа победа добиле право за учество во првенство на Југославија каде го освоиле второто место. Во 2001 година, на свои 16 години Владимир дебитирал во првиот тим на Здравље од Лесковац. Во 2005 година, Филиповиќ заедно со својот тим земал учество на Holland Nordic Basketball Tournament во Гронинген - Холандија. Здравље – Лесковац го освоиле третото место, а Филиповиќ бил награден со трофеј за MVP играч на турнирот. Во 2007 година Владимир Филиповиќ потпишал договор со екипата на Работнички од Скопје, со кој Владимир ја освоил титулата на Македонија во 2008/2009 година. Со тимот на Работнички исто така се пласирал во финалето на Final four турнирот на балканската лига во Самоков - Бугарија, каде во финалето биле поразени од домаќинот на турнирот, екипата на Рилски Спортист. Во 2010 и кратко 2011 година Владимир Филиповиќ одиграл полусезона во тимот на Овче Поле од Свети Николе. Во вториот дел од сезоната се вратил во Работнички како капитен и играл финале за сезона 2010/2011 против екипата на Фени Индустри од Кавадарци. Во финалето екипата на Работнички била поразена, но го освоила Купот на Македонија истата сезона. Во сезоната 2011/2012, Филиповиќ го носел дресот на тимот на Лирија од Скопје, со која успеал да се пласира во полуфиналето на македонската кошаркарска лига, но изгубиле од тимот на Фени Индусти од Кавадарци. Во 2012 година Владимир Филиповиќ потпишал договор со тимот на Кожув од Гевгелија. Со овој тим Владимир се пласирал во финалето на македонската лига во сезоната 2012/2013, но изгубил од тимот на МЗТ Аеродром. Во сезоната 2013/2014 Владимир Филиповиќ повторно го носел дресот на Кожув од Гевгелија. Во првата половина од сезоната 2014/15, Владимир играл за Карпош Соколи, додека во јануари 2015 година потпишал за Куманово. Со Куманово во 2015г. станал вицепрвак во Првенството каде во финалето загубиле од МЗТ Аеродром.

Наводи
------

1. ↑  „Eurobasket.com All-Macedonian League Awards 2010-11". eurobasket.com. Посетено на 15 ноември 2017.
2. ↑  „КК Куманово: Новото име во тимот е Владимир Филиповиќ". kumanovskimuabeti.mk. 9 јануари 2015.[*мртва врска*]
3. ↑  „Искусниот Филиповиќ го засили Куманово". derbi.mk. 9 јануари 2015. Архивирано од изворникот на 2015-01-20. Посетено на 2015-02-06.
4. ↑  МЗТ е старо-нов шампион: Аеродром слави четврта титула![*мртва врска*] ekipa.mk 2 јуни 2015
5. ↑  „Јане Сандански" дочека да слави: МЗТ со „метла" удри печат на четвртата титула по ред! sportmedia.mk 2 јуни 2015

Надворешни врски
----------------

* Профил на Филиповиќ на eurobasket.com.
**„Сутјеска"** — филм на режисерот Стипе Делиќ од 1973 година, снимен по сценариото на Сергеј Бондарчук, Миљенко Смоје и Бранимир Шќепановиќ. Главните улоги ги играат: Ричард Бартон, Љуба Тадиќ, Велимир Бата Живојиновиќ, Борис Дворник, Милена Дравиќ и Љубиша Самарџиќ. Филмот бил снимен по повод триесетгодишнината од битката на Сутјеска и важи за еден од најскапите филмови во СФР Југославија. Исто така, филмот е познат и по тоа што во неговото снимање активно учествувал Јосип Броз Тито, кој инсистирал неговиот лик да го игра познатиот глумец Ричард Бартон.

Наводи
------

1. ↑  Сутјеска (пристапено на 23.1.2023)
**Динамо** е руски фудбалски клуб, основан во 1923 година. Своите домаќински натпревари ги игра на Стадион Динамо во Москва. Динамо е еден од најпопуларните тимови во Русија.

Динамо е основан на 18 април 1923 година. Првиот тренер на тимот бил Фјодор Чулков. За прв капитен на Динамо бил избран Василиј Житарев. Во 1936 и 1937 тимот станал шампион на СССР.

Динамо е првиот советски тим кој играл против западни тимови. Динамо завршил заедно со ФК Челзи 3: 3, го декласирал ФК Кардиф Сити со 10:1 и завршил 2:2 со ФК Глазгов Ренџерс. Динамо бил 5 пати шампион на СССР во 50-тите години. Во 60-тите години на XX век тимот бил во криза. Во 1972 Динамо го постигнал најголемиот успех во целата историја-финалето на КПК. На финалето тие биле поразени од Глазгов Ренџерс со 3:2. За последен пат Динамо станал шампион на СССР во 1976 година.

Најголемиот успех на тимот во првенството на Русија е второ место во 1994 година. Во 1995 го освоил Купот на земјата, откако во финалето го победил Ротор од Волгоград. Во 2008 биле трети во првенството на Русија. Во сезоната 2010 Динамо се преселил на Арена Химки, бидејќи стадионот им е во реконструкција. Тимот е засилен со Андреј Воронин и Кевин Курани, но не успева да се пласира на евротурнирите.

Состав
------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Бр. |  | Позиција | Играч |
| --- | --- | --- | --- |
| 1 | Русија | ГМ | Антон Шунин |
| 2 | Русија | ОД | Владимир Кисенков |
| 3 | Русија | ОД | Борис Ротенберг |
| 5 | Молдавија | ОД | Александар Епурјану |
| 6 | Аргентина | ОД | Леонардо Фернандес |
| 7 | Русија | СР | Андреј Карјака |
| 8 | Босна и Херцеговина | СР | Ѕвездан Мисимовиќ |
| 9 | Русија | НП | Александар Кокорин |
| 10 | Украина | НП | Андреј Воронин *(captain)* |
| 13 | Русија | ОД | Владимир Гранат |
| 14 | Русија | СР | Артур Јусупов |

 |  | 

| Бр. |  | Позиција | Играч |
| --- | --- | --- | --- |
| 18 | Хрватска | СР | Томислав Дујмовиќ |
| 19 | Русија | СР | Александар Самедов |
| 20 | Романија | СР | Адријан Ропотан |
| 21 | Русија | СР | Игор Семшов |
| 22 | Германија | НП | Кевин Курани |
| 23 | Австралија | СР | Лук Вилкшир |
| 25 | Русија | ОД | Денис Колодин |
| 27 | Русија | НП | Фјодор Смолов |
| 30 | Русија | ГМ | Владимир Габулов |
| 32 | Србија | ОД | Марко Ломиќ |
| 41 | Русија | СР | Александар Сапета |

 |
**Тимбишански** (*Tümpisa*) или **панамитски** (*Panamint*) e or **Koso**) е нумиски јазик од јазичното семејство на јутоацтечки јазици Јазикот е мајчин јазик на Тимбишанците, кои го населиле регионот на Долината на смртта во Калифорнија, САД. Денес јазикот го зборуваат само постари луѓе во Калифорнија и Невада, но сите зборуваат и англиски. До 20 век јазикот го именувале како „шошонски". Кога добиле признавање како племенска заедница во САД, тие биле признати под името Тимбиша. Ова е англицизирано име на автохтоното име на Долината на смртта, што значи „карпеска боја".

Класификација
-------------

Тимбишанскиот е дел од нумиските јазици, подгрупа на јутоацтечките јазици. Најсродни јазицина тимбишанскиот се шошонскиот и команчејскиот.

Географска распространетост
---------------------------

Порано јазикот се зборувал во регионот од Сиера Невада во источна Калифорнија па до регионот на Долината на смртта во Невада. Денес бројот на говорници е многу мал и областа во која се зборува е драматично намалена.

Фонологија
----------

### Самгласки

|  | предни | заднинезаоблени | заднизаоблени |
| --- | --- | --- | --- |
| високи | i | ɨ (ü) | u |
| средни |  | a | o |
| дифтонзи | ai (ai, e) |  |  |

### Согласки

|  | двоусни | коронални | преднонепчени | меконепчени | гласилни |
| --- | --- | --- | --- | --- | --- |
| рамни | лабијализирани |
| носни | m | n |  | ŋ (ng) | ŋʷ (ngw) |  |
| експлозивни | p | t |  | k | kʷ | ʔ |
| слеани |  | ts |  |  |  |  |
| струјни |  | s |  |  |  | h |
| полусамогласки |  |  | j (y) |  | w |  |

Наводи
------

* Jon P. Dayley. 1989a. *Tümpisa (Panamint) Shoshone Grammar*. University of California Publications in Linguistics Volume 115. Berkeley: University of California Press.
* Jon P. Dayley. 1989b. *Tümpisa (Panamint) Shoshone Dictionary*. University of California Publications in Linguistics Volume 116. Berkeley: University of California Press.
* John E. McLaughlin. 1987. "Panamint Phonology and Morphology," University of Kansas PhD dissertation.
* John E. McLaughlin. 2006. *Timbisha (Panamint)*. LINCOM Languages of the World/Materials 453. Munich: LINCOM Europa.

Поврзано
--------

* Јутоацтечки јазици
* Шошонски јазик

Надворешни врски
----------------

* Преглед за тимбишанскиот
* Броење на тимбишански
* Ресурси за тимбишанскиот
Сисигамба на сликата *Семејството на Дариј пред Александар* од Паоло Веронезе, 1570
**Сисигамба** била мајката на персискиот крал Дариј III, чие царство било освоено од Александар III Македонски.

Во Битката кај Ис (333 п.н.е.), персиската војска била поразена и Дариј се дал во бегство, оставајќи го својот харем заедно со неговата жена Статеира I, мајката и децата, на милост и немилост на Александар. Квинт Куртиј Руф нѐ информира за реакцијата на Сисигамба за ова напуштање; Таа никогаш не му простила на Дариј, а кога била повикана да ја жали смртта на својот син таа рекла: „*Имам само еден син (Александар) - кралот на сета Персија*". Подоцна таа ја омажила нејзината внука за Александар, а кога чула за неговата смрт, Сисигамба се запечатила во нејзините одаи и умрела од жалост и глад.

Поврзано
--------

* 823 Сисигамба — астероид наречен по кралицата
**Владимир Стојановски - Лале** ( 1922
 во Скопје — 13 ноември 1944

 во Скопје) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Завршил основно училиште и три класа гимназија. Потоа работел во Скопје и Нови Сад како слаткарски работник. Како симпатизер на народноослободителното движење учествувал во организираната борба против окупаторот. Бил член на воспитна група, во која се разработувала марксистичка литература. Дејствувал во редовите на младината за придобивање нови приврзаници за ослободителното движење. Собирал материјална помош за партизаните. Бил учесник и во одделни диверзантски акции. Во септември 1944 година станал борец на Шеснаесеттата македонска ударна бригада, со која учествувал во тешките борби против балистите во Скопска Црна Гора, како и против германските моторизирани колони во Качаничката Клисура. Храбро загинал во уличните борби за ослободување на својот роден град - Скопје. Неговите посмртни останки биле закопани на скопските гробишта.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 258. На `|first=` му недостасува `|last=` (help)
**Владимир Бошњак Табашевиќ** (српски: *Vladimir Bošnjak-Tabašević*; 1986, Мостар) - српски писател.

Животопис
---------

Владимир Табашевиќ е роден во Мостар, во 1986 година. Во Белград студирал философија. Тој е основач и еден од уредниците на интерактивниот интернет-портал „Презупч" кој се занимава со класните односи во општеството. Табашевиќ живее во Белград.

Творештво
---------

Табашевиќ пишува поезија и проза. Ги објавил следниве поетски збирк: „Коагулум" (2010), „Трагус" (2011), „Кундак" (2012) и „Хрватски кундак" (2014). Во 2015 година, самостојно го објавил својот прв роман „Тивко тече Мисисипи" (издание на „Студио Знак"), а една година подоцна се појавил и неговиот втор роман „Па како" (издание на „Лагуна"). Исто така, во 2016 година, „Лагуна" повторно го објавила романот „Тивко тече Мисисипи". За овој роман, Табашевиќ ја добил регионалната наградата „Мирко Ковач" за најдобра книга на млад автор. Во 2018 година го објавил романот „Заблудата на свети Себастијан" (издание на „Лагуна") и ја освоил НИН-овата награда за роман на годината.

Наводи
------

1. 1 2  Vladimir Tabašević, *Zabluda svetog Sebastijana*. Beograd: Laguna, 2019, стр. 195.
**Александровската болница** се наоѓа во Софија, Бугарија. Таа е државна болница, и една од најголемите во земјата. Името на универзитетската болница доажа од бугарскиот кнез Александар I Батенберг.

Болницата била основана во 1879 година, како најстара во земјата. Како универзитетска, таа има значајна улога во дополнителната обука на студентите од Медицинскиот универзитет.

Денеска, болницата се наоѓа на плоштина од 258,000 m2, и располага со 1,100 кревети.

Координати: 42°41′9″N 23°18′39″E﻿ / ﻿42.68583° СГШ; 23.31083° ИГД﻿ / 42.68583; 23.31083



|  |  |
| --- | --- |
| Бугарија |  
*Оваа статија поврзана со Бугарија е никулец. Можете да помогнете со тоа што ќе ја проширите*. |
**Српски воени гробишта во Битола** – воени гробишта од Балканските војни и Првата светска војна во кои почива 1321 војник на Српската армија убиени во периодот 1912-1918.

Местоположба
------------

Српските воени гробишта се наоѓаат јужно од градот Битола, крај патот кој води за село Буково, на околу 2 км од центарот на градот. Истите се наоѓаат во продолжение на Буковските гробишта.

Историја
--------

Во текот на Балканските војни и Првата светска војна на подрачјето на Битолскиот Регион погинале околу 8.000 српски војници. Најголем дел од нив погинал во борбите на Кајмакчалан во 1916 година. Во спомен-костурницата на Кајмакчалан почиваат 4.400 војници, а на Српските воени гробишта во Битола е погребан 1.321 војник.

Гробови
-------

Крстот на спомен-обележјето
Во гробиштата се наоѓа 1.321 гроб на српски војници.

Наводи
------

1. ↑  Bitolj: Obeležena 95-ogodišnjica proboja Solunskog fronta(српски)

Надворешни врски
----------------

* СРПСКИТЕ ВОЕНИ ГРОБИШТА - СПОМЕНИЦИ НА ПРВАТА СВЕТСКА ВОЈНА Архивирано на 29 јуни 2021 г.
Поглед кон главниот влез на клиниката
**Универзитетската клиника за деца** се наоѓа во Белград, на територијата на градската општина Савски венац. Зградата на клиниката претставува недвижен културен имот како културен споменик.

Зградата е подигната во 1936 година до 1940 година по проект на архитектот Милан Злоковиќ. Од основањето во 1924 година, институцијата за детски клиники добила свој наменски објект, дизајниран за спроведување и целосно развивање на својата основна функција. Зградата во српската архитектура е пример за доследна примена и употреба на архитектонски елементи од модернистичката насока.

Универзитетската клиника за деца претставувала врв на развојот на модернизмот како воочливо движење во архитектонската теорија и практика.

Наводи
------

1. ↑  Завод за заштиту споменика културе града Београда/Универзитетска дечја клиника
2. ↑  *Нова Универзитетска дечја клиника примиће још ове јесени прве болеснике*, Време, 3. септ. 1940, стр. 7. digitalna.nb.rs (приступ. 3.9.2019)

Надворешни врски
----------------

* Портал: Србија

* Републички завод за заштита на спомениците на културата - Белград Архивирано на 6 февруари 2021 г.
* Републички завод за заштита на спомениците на културата-Белград / База на податоци за недвижен културен имот
* Список на споменици
**Веностаза**, **венозна стаза** или **венозен застој** – состојба на бавен крвен проток во вените, вообичаено во нозете. Венозниот застој е фактор на ризик за образување на крвни згрутчувања во вените (венска тромбоза) како и со длабоките вени на нозете (длабока венска тромбоза). Причините за венозниот застој може да бидат долгите периоди на неподвижност кои можат да бидат резултат од возење, летање, лежење (хоспитализација) или заради медицинска имобилизација. За намалување на ризикот од венозен застој и длабока венска тромбоза, лекарите препорачуваат често шетање, вежби за прасците и повремена пневматска компресија, кога е тоа можно.

Превенција е можна со методите на тромбозна профилакса и нивно практикување.

Поврзано
--------

Вирховова тријада

Наводи
------

1. ↑  Martinelli I, Bucciarelli P, Mannucci PM (2010). „Thrombotic risk factors: basic pathophysiology". *Crit Care Med*. **38** (2 Suppl): S3-9. doi:10.1097/CCM.0b013e3181c9cbd9. PMID 20083911.
2. ↑  Barbara G. Wells; Joseph T. DiPiro; Terry L. Schwinghammer; Gary R. Matzke; Gary C. Yee; Robert L. Talbert; L. Michael Posey (2008). *Pharmacotherapy Handbook*. McGraw-Hill Professional. стр. 163. ISBN 9780071485012.
3. ↑  „New DVT guidelines: no evidence to support "economy class syndrome"; oral contraceptives, sitting in a window seat, advanced age, and pregnancy increase DVT risk in long-distance travelers". American College of Chest Physicians. 7 February 2012. Архивирано од изворникот на 2013-10-18. Посетено на 10 February 2012.
4. 1 2  Hecht, M. E. (2010). *A practical guide to hip surgery: from pre-op to recovery*. Sunrise River Press. ISBN 978-1-934716-12-0.
5. 1 2  Gould MK, Garcia DA, Wren SM, и др. (2012). „Prevention of VTE in nonorthopedic surgical patients: antithrombotic therapy and prevention of thrombosis, 9th ed: American College of Chest Physicians evidence-based clinical practice guidelines". *Chest*. **141** (suppl 2): e227S–e277S. doi:10.1378/chest.11-2297. PMC 3278061. PMID 22315263.
**Сериозен човек** (англиски: *A Serious Man*) е американски драма – филм од 2009 год. Премиерата во САД беше одржана на 2 октомври. Филмот доживеа голем број на позитивни реакции како од публиката така и од критичарите.

Синопсис
--------

Новиот филм на браќата Коен е сместен во 1967 година, а приказната започнува кога Лари Гопник, професор по физика на еден мирен универзитет, дознава дека неговата сопруга Џудит го напушта поради еден од неговите колеги, Си Аблиман бидејќи смета дека тој многу повеќе и одговара од слабиот Лари. Невработениот брат на Лари, Артур, спие на каучот во дневната, син му Дени има проблем со дисциплината во новото училиште, а ќерка Сара му краде секој ден пари од паричникот за да заштеди за толку посакуваната операција на носот. И додека неговата сопруга и нејзиниот љубовник го уредуваат својот нов дом, а братот му станува сè поголем товар, се појавува анонимно напишано на машина, за да ги саботира шансите на Лари за напредок работа. Во исто време една студентка се обидува да го поткупи за да добие преодна оцена на испитот и му се заканува дека ќе го тужи за навреда. Додека се обидува да воспостави рамнотежа во својот живот, Лари бара совет од три различни места. Со мешавината на црн хумор и лични теми, браќата Коен го направија својот најзрел, а можеби и најдобар филм досега, филм за кој допрва ќе се зборува.

Улоги
-----

* Мајкл Штулбарг - Лари Гопник
* Ричард Кинд - Артур Гопник
* Сара Ванер Леник - Џудит Гопник
* Фред Меламед - Си Алибман
* Арон Волф - Дени Гопник
* Џорџ Винер - Раби Нахтнер
* Адам Аркин - Дон Милграм

Белешки
-------

Надворешни врски
----------------

* Официјално мрежно место Архивирано на 22 мај 2010 г.
* Семрежна филмска база на податоци
* Ротен Томатоес

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 194585800
* GND: 7689833-7
* BNE: XX4989118

 |

 |
**Тибор Иванишевиќ** (16 август 1990) е српски ракометар на германскиот клуб ХСГ Вецлар и играч на репрезентацијата на Србија.

Клупска кариера
---------------

Откако започнал во Вождовац, Иванишевиќ поминал три сезони во Црвена звезда, пред да се пресели во странство во унгарскиот Орошази ФКСЕ во 2013 година. Тој продолжил да игра за Борац Бања Лука во сезоната 2015-16.

Во јануари 2017 година, Иванишевиќ потпишал со данскиот клуб Скјерн. Тој одбранил седум пенали на натпревар од Лигата на шампионите против Мотор Запорожје на 4 март 2018 година, помагајќи му на својот тим да се квалификува во нокаут фазата на натпреварувањето.

Репрезентативна кариера
-----------------------

Иванишевиќ освоил сребрен медал со српската репрезентација на Летната универзијада 2015 година и ја претставуваше Србија на три Европски првенства (2018, 2020 и 2022 година).

Трофеи
------

Скјерн
* Данска машка ракометна лига : 2017–18

Наводи
------

1. ↑  „VIDEO: Amazing Ivanisevic saves 7 7-meter shots for Skjern at TOP 16". handball-planet.com. 4 March 2018. Посетено на 12 November 2020.
2. ↑  „Universiade Gwangju 2015 - (Handball) Biography Overview : IVANISEVIC Tibor". *gwangju2015.com*. Архивирано од изворникот на 24 March 2016.
3. ↑  „Peruničić odabrao tim za duel sa Belorusijom" (Serbian). b92.net. 9 January 2020. Посетено на 12 November 2020.CS1-одржување: непрепознаен јазик (link)
**„Убавината на порокот"** (српски: *Лепота порока*) — југословенски филм од 1986 година, во режија на Живко Николиќ, според расказот на Милован Глишиќ. Главните улоги ги играат: Петар Божовиќ, Мира Фурлан, Ева Рас, Милутин Караџиќ, Ален Нури, Инес Котман и Мира Бањац. 
Режија: ић

Синопсис
--------

Дејството на филмот се одвива во Црна Гора, каде во заостанатите планински села постои обичај мажот да ја убие својата неверна жена удирајќи ја со дрвен чекан по главата. Во едно такво село, Лука (го игра Караџиќ) се жени со убавата Јаглика (ја игра Фурлан). Тие живеат сиромашно и затоа ја прифаќаат понудата на нивниот соселанец Ѓорѓе, наречен Жорж (го игра Божовиќ), да се преселат на морскиот брег. Таму, Лука работи во фабриката за производство на сол, а Јаглика се вработува во еден нудистички камп. Таа е традиционално воспитана и со ужас ги гледа голите луѓе кои се одмораат во кампот, но под влијание на двајца млади туристи (ги играат Нури и Котман), таа постепено ја открива својата сензуалност. На крајот од филмот, Лука и Јаглика се враќаат во селото, каде тој ја носи во планината со намера да ја убие на традиционалниот начин, но наместо тоа, се убива себе.

Наводи
------

1. ↑  РТС (пристапено на 10.1.2019)
2. ↑  РТС (пристапено на 10.1.2019)
**Убави девојки** е американски филм (романтична комедија) од 1996 година, во режија на Тед Дем. Главните улоги во филмот ги толкуваат: Мет Дилон, Лорен Холи, Тимоти Хатон, Натали Портман, Рози О'Донел, Марта Плимптон, Мајкл Рапапорт, Мира Сорвино и Ума Турман.

Содржина
--------

Вили Конвеј е џез-пијанист од Њујорк, кој се враќа во својот роден град во Масачусетс, по повод годишнината од матурата. Тој има голема желба да го види старото друштво, но истовремено, сака да побегне од своите работни и лични проблеми. Кариерата му оди толку лошо, што тој размислува да стане продавач, а не е сигурен ниту во тоа, дали сака да се ожени со својата долгогодишна девојка, адвокатката Трејси.

Наводи
------

1. ↑  „Стари пријатели со нови љубовни дилеми", *Антена*, број 849, 3.10.2014, стр. 3.
2. ↑  „Убави девојки", *Антена*, број 873, 20.3.2015, стр. 24.